РЕШЕНИЕ НА СЪВЕТА

от 30 май 2007 година

за сключване на споразумение между Европейската общност и правителството на Украйна за търговия с определени стоманени продукти

(2007/451/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133 във връзка с член 300, параграф 2 от него,

като взе предвид предложението на Комисията,

като има предвид, че:

РЕШИ:

Член 1

1. Споразумението между Европейската общност и правителството на Украйна за търговия с определени стоманени продукти се одобрява от името на Общността.

2. Текстът на споразумението е приложен към настоящото решение.

Член 2

Председателят на Съвета е оправомощен да посочи лице(а), упълномощено(и) да подпише(ат) споразумението от името на Общността.

(1) ОВ L 49, 19.2.1998 г., стр. 3.

(2) 14134/06 и 14135/06.

СПОРАЗУМЕНИЕ

между Европейската общност и правителството на Украйна за търговия с определени стоманени продукти

ЕВРОПЕЙСКАТА ОБЩНОСТ, наричана по-долу „Общността“, от една страна, и

ПРАВИТЕЛСТВОТО НА УКРАЙНА, от друга страна,

наричани общо „страните“,

КАТО ИМАТ ПРЕДВИД, че Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, наричано по-долу „СПС“, влезе в сила на 1 март 1998 г.;

КАТО ИМАТ ПРЕДВИД, че страните желаят да насърчават справедливото и равномерно развитие на търговията на стомана помежду им;

КАТО ИМАТ ПРЕДВИД, че в член 22, параграф 1 от СПС се предвижда, че търговията с определени стоманени продукти се урежда в дял III, с изключение на член 14 от посоченото споразумение, както и от разпоредбите на споразумение относно количествените договорености; като имат предвид, че настоящото споразумение представлява споразумението, посочено в член 22, параграф 1 от СПС;

КАТО ВЗЕМАТ ПОД ВНИМАНИЕ процеса на присъединяване на Украйна към Световната търговска организация (СТО) и подкрепата на Общността за интегрирането на Украйна в системата на международната търговия;

КАТО ИМАТ ПРЕДВИД, че за периода 1995—2001 г. търговията с определени стоманени продукти е била предмет на споразумения между страните, през 2002 г., 2003 г. и 2004 г. — на специфични договорености, а от ноември 2004 г. — на споразумения; следователно е уместно да се договори ново споразумение;

КАТО ИМАТ ПРЕДВИД, че страните потвърждават ангажимента си, когато бъдат изпълнени условията за това, да постигнат възможно най-скоро пълна либерализация на търговията със стоманени продукти, предмет на настоящото споразумение;

КАТО ИМАТ ПРЕДВИД, че споразумението следва да бъде съпроводено от сътрудничество между страните в стоманодобивната промишленост на всяка от тях, включително подходящ обмен на информация в рамките на контактна група по въпросите на въглищата и стоманата, предвидена в член 22, параграф 2 от СПС,

СЕ СПОРАЗУМЯХА ЗА СЛЕДНОТО:

Член 1

1. Настоящото споразумение се прилага за търговията със стоманените продукти, посочени в приложение I към настоящото споразумение, с произход от страните.

2. Търговията със стоманени продукти, посочени в приложение II, може да подлежи на количествени ограничения.

3. Търговията със стоманени продукти, непосочени в приложение II, не подлежи на количествени ограничения.

4. За стоманени продукти и областите, които са извън обхвата на настоящото споразумение, се прилагат съответните разпоредби на СПС.

Член 2

1. Страните се споразумяват за срока на действие на настоящото споразумение да установят и запазят количествените договорености, като определят ограниченията, посочени в приложение III от настоящото споразумение, по отношение на украинския износ към Общността на посочените в приложение II продукти. Този износ не подлежи на системата за двойна проверка, посочена в протокол А.

2. Страните потвърждават ангажимента си да постигнат пълна либерализация на търговията със стоманени продукти, определени в приложение II, когато бъдат налице условията за това.

3. Страните се споразумяват, че вносът от Украйна в Общността на определени стоманени продукти, посочени в приложение II, от 1 януари 2007 г. до влизането в сила на настоящото споразумение се приспада от количествените ограничения, посочени в приложение III.

4. Вносът на количества над посочените в приложение III се разрешава в случаите, когато производството на Общността не е в състояние да задоволи вътрешното търсене и това води до недостиг в предлагането на един или повече продукти, изброени в приложение II. По искане на една от страните незабавно се провеждат консултации за определяне на равнището на недостиг въз основа на обективни доказателства. В зависимост от изхода от консултациите Комисията задейства вътрешните си процедури за увеличаване на определените в приложение III количествени ограничения.

5. Всяка от страните може по всяко време да поиска консултации относно:

Член 3

1. Вносът на митническата територия на Общността за свободно движение на определените в приложение II продукти подлежи на представяне на разрешение за внос, издадено от компетентен орган на държава-членка въз основа на представяне на лиценз за износ, изготвен от органите на Украйна, и на доказателство за произход в съответствие с разпоредбите на протокол А.

2. Вносът на митническата територия на Общността на определените в приложение II продукти не подлежи на количествените ограничения, посочени в приложение III, при условие че тези продукти са декларирани като предназначени за реекспорт извън Общността в непроменено или преработено състояние в съответствие с административната система за контрол, съществуваща на територията на Общността.

3. Пренасянето към съответните количествени ограничения за следващата календарна година на частта от количествените ограничения, която не е била използвана през която и да било календарна година, се разрешава до 10 % от количественото ограничение, определено в приложение III, за въпросната група продукти за годината, в която не са били използвани. В случай че възнамерява да се възползва от тази разпоредба, Украйна нотифицира Общността не по-късно от 31 март на следващата година.

4. До 15 % от количественото ограничение за дадена група продукти може да се прехвърля към една или повече други групи. Количественото ограничение за дадена група продукти може да се измени веднъж в рамките на календарна година. Всяка корекция на количествените ограничения, произтичаща от прехвърляне, се отнася само до текущата календарна година. В случай че възнамерява да се възползва от тази разпоредба, Украйна нотифицира Общността не по-късно от 31 май.

Член 4

1. С оглед постигане на възможно най-голяма ефективност на системата за двойна проверка и за да се сведат до минимум възможностите за злоупотреба и заобикаляне:

2. В случай на съществени различия и при отчитане на фактора време при предаването на тази информация, всяка от страните може да поиска консултации, които започват незабавно.

3. Без да се засяга параграф 1 и с цел да се осигури ефективно прилагане на настоящото споразумение, страните се споразумяват да предприемат всички необходими стъпки, за да предотвратяват, разследват и предприемат всички необходими съдебни и/или административни действия срещу заобикалянето, по-специално претоварване, смяна на маршрута, подаване на декларация с невярно съдържание относно страната или мястото на произход, подправяне на документи, подаване на декларация с невярно съдържание относно количествата, описанието или класификацията на стоките. В съответствие с това страните се споразумяват да определят необходимите правни разпоредби и административни процедури, които позволяват да се предприемат ефективни действия против такива случаи на заобикаляне, като тези действия включват приемане на правнозадължителни корективни мерки срещу съответните износители и/или вносители.

4. В случай че някоя от страните въз основа на наличната информация смята, че настоящото споразумение се заобикаля, тя може да поиска консултации с другата страна, които се провеждат незабавно.

5. В зависимост от резултата от консултациите, посочени в параграф 4, правителството на Украйна, като предпазна мярка и ако има такова искане от страна на Общността, предприема необходимите мерки, за да гарантира, че при наличие на достатъчно доказателства за заобикаляне корекциите на количествените ограничения, подлежащи на договаряне след консултациите по параграф 4, се правят за календарната година, в която е направено искане за консултации по параграф 4, или за следващата година, ако ограничението за съответната календарна година е изчерпано.

6. В случай че в хода на консултациите, посочени в параграф 4, страните не могат да постигнат взаимноудовлетворително решение, Общността има право, при наличие на достатъчно доказателства, че стоманените продукти с произход от Украйна, предмет на настоящото споразумение, са били внесени при заобикаляне на настоящото споразумение, да приспадне съответните количества от количествените ограничения, определени съгласно приложение III.

7. В случай че в хода на консултациите по параграф 4 страните не могат да постигнат взаимноудовлетворително решение, при наличие на достатъчно доказателства, че е била подадена декларация с невярно съдържание относно описанието на количествата или класификацията, Общността има право да откаже вноса на въпросните продукти.

8. Страните се споразумяват да си сътрудничат напълно за предотвратяване и ефективно справяне с всички проблеми, произтичащи от заобикалянето на настоящото споразумение.

Член 5

1. Количествените ограничения, установени съгласно настоящото споразумение относно вноса в Общността на определени стоманени продукти, посочени в приложение II, не се разделят от Общността в разбивки по регионални дялове.

2. Страните си сътрудничат с цел предотвратяване на внезапни и увреждащи промени в традиционните търговски потоци към Общността. В случай че настъпи внезапна и увреждаща промяна в традиционните търговски потоци (включително регионална концентрация или загуба на традиционни клиенти), Общността е оправомощена да поиска консултации с оглед намиране на задоволително решение на проблема. Тези консултации се провеждат незабавно.

3. Украйна се стреми да гарантира, че износът към Общността на определените в приложение II продукти се разпределя възможно най-равномерно в рамките на годината. В случай че настъпи внезапна и увреждаща промяна във вноса, Общността е оправомощена да поиска консултации с оглед намиране на удовлетворително решение на проблема. Тези консултации се провеждат незабавно.

4. В допълнение към задължението, съдържащо се в параграф 3, и независимо от консултациите, предвидени в член 2, параграф 5, в случаите, когато издадените от украинските органи лицензи са достигнали 90 % от количествените ограничения за въпросната календарна година, всяка от страните може да поиска консултации. Тези консултации се провеждат незабавно. В очакване на резултата от тези консултации украинските власти могат да продължат да издават лицензи за износ за определените в приложение II продукти, при условие че те не надвишават количествата, определени в приложение III.

Член 6

1. Когато някой от продуктите, посочени в приложение II, се внася в Общността от Украйна при такива условия, които причиняват или създават опасност от причиняване на значителна щета за производителите от Общността на подобни продукти, Общността предоставя на Украйна цялата подходяща информация с оглед намиране на приемливо решение за двете страни. Страните своевременно започват консултации.

2. В случай че посочените в параграф 1 консултации не доведат до споразумение в 30-дневен срок от искането на Общността за консултации, Общността може да се възползва от правото си да предприеме действия по налагане на предпазни мерки съгласно разпоредбите на Споразумението за партньорство и сътрудничество.

3. Разпоредбите на член 19 от Споразумението за партньорство и сътрудничество се прилагат независимо от разпоредбите в настоящото споразумение.

Член 7

1. Класификацията на продуктите, предмет на настоящото споразумение, се основава на тарифите и статистическата номенклатура на Общността, по-нататък наричана „Комбинирана номенклатура“ или — съкратено — „КН“. Всяко изменение на Комбинираната номенклатура, направено в съответствие с процедурите, които са в сила в Общността относно определените в приложение II продукти, или всяко решение, отнасящо се до класификацията на стоки, няма за последица намаляването на количествените ограничения за продуктите, определени в приложение III.

2. Произходът на продуктите, предмет на настоящото споразумение, се определя в съответствие с правилата, които са в сила в Общността. Всяко изменение на правилата за произход се съобщава на правителството на Украйна и няма за последица намаляването на количествените ограничения по настоящото споразумение. Процедурите за контрол на произхода на посочените по-горе продукти са определени в протокол А.

Член 8

1. Без да се засяга периодичният обмен на информация относно лицензите за износ и разрешителните за внос съгласно член 4, параграф 1, страните се споразумяват да си разменят налична статистическа информация, свързана с търговията с определените в приложение II продукти, с подходяща периодичност, като се вземат под внимание най-кратките периоди, в които въпросната информация се подготвя; тази информация обхваща издадените съгласно член 3 лицензи за износ и разрешителни за внос, както и статистическите данни за вноса и износа, свързани с въпросните продукти.

2. Всяка от страните може да поиска консултации в случай на съществени несъответствия в разменената информация.

Член 9

1. Без да се засягат разпоредбите относно предвидените в предходните членове консултации във връзка със специфични обстоятелства, по искане на всяка от страните се провеждат консултации по всеки проблем, произтичащ от прилагането на настоящото споразумение. Консултациите се провеждат в дух на сътрудничество и с желание за изглаждане на различията между страните.

2. В случаите, когато настоящото споразумение предвижда незабавно провеждане на консултации, страните се задължават да използват всички разумни средства, за да гарантират изпълнението на това задължение.

3. Всички останали консултации се уреждат от следните разпоредби:

Член 10

1. Настоящото споразумение влиза в сила в деня на неговото подписване. Споразумението остава в сила до 31 декември 2007 г., освен ако страните не се споразумеят за промени или то не бъде денонсирано или прекратено в съответствие с разпоредбите съответно на параграф 3 или 4. Настоящото споразумение се подновява автоматично всяка година, при условие че някоя от страните не отправи писмено уведомление до другата страна за денонсиране на споразумението най-малко шест месеца преди изтичане на неговия срок. С всяко годишно продължаване количествата във всяка група продукти се увеличават с 2,5 %.

2. Всяка от страните може да предложи по всяко време изменения в настоящото споразумение, като за това се изисква взаимно съгласие на страните, а измененията влизат в сила по споразумение между тях.

3. Всяка от страните може да денонсира настоящото споразумение, при условие че е било отправено предварително уведомление най-малко шест месеца преди това. В такъв случай споразумението се прекратява с изтичане на срока, посочен в уведомлението, а ограниченията, определени в настоящото споразумение, се намаляват пропорционално до датата, на която денонсирането влиза в сила, освен ако страните не решат друго.

4. В случай че Украйна се присъедини към Световната търговска организация (СТО) преди изтичане на настоящото споразумение, споразумението се прекратява, а количествените ограничения се отменят считано от датата на присъединяването.

5. Общността си запазва правото по всяко време да предприеме всякакви подходящи мерки, включително в случай че страните не могат да постигнат взаимно удовлетворително решение по време на консултациите, предвидени в предходните членове, или да въведе повторно система от автономни квоти за износа от Украйна на продуктите, посочени в приложение II, в случай че настоящото споразумение бъде денонсирано от някоя от страните.

6. Приложение I, II и III, декларации 1, 2, 3 и 4, съгласуваният протокол и протокол А, приложен към настоящото споразумение, са неразделна част от него.

Член 11

Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и украински език, като текстовете на всички езици са автентични.

Съставено в Люксембург на oceмнадесети юни две хиляди и седма година.

Hecho en Luxemburgo, el dieciocho de junio de dos mil siete.

V Lucemburku dne osmnáctého června dva tisíce sedm.

Udfærdiget i Luxembourg den attende juni to tusind og syv.

Geschehen zu Luxemburg am achtzehnten Juni zweitausendsieben.

Kahe tuhande seitsmenda aasta juunikuu kaheksateistkümnendal päeval Luxembourgis.

Έγινε στo Λουξεμβούργο, στις δέκα οκτώ Ιουνίου δύο χιλιάδες επτά.

Done at Luxembourg, on the eighteenth day of June in the year two thousand and seven.

Fait à Luxembourg, le dix-huit juin deux mille sept.

Fatto a Lussemburgo, addì diciotto giugno duemilasette.

Luksemburgā divtūkstoš septītā gada astoņpadsmitajā jūnijā.

Priimta Liuksemburge, du tūkstančiai septintųjų metų birželio aštuonioliktą dieną.

Kelt Luxembourgban, a kétezer-hetedik év június havának tizennyolcadik napján.

Magħmul fil-Lussemburgu, fit-tmintax-il jum ta' Ġunju tas-sena elfejn u sebgħa.

Gedaan te Luxemburg, de achttiende juni tweeduizend zeven.

Sporządzono w Luksemburgu dnia osiemnastego czerwca roku dwa tysiące siódmego.

Feito no Luxemburgo, em dezoito de Junho de dois mil e sete.

Întocmit la Luxemburg, optsprezece iunie două mii șapte.

V Luxemburgu osemnásteho júna dvetisícsedem.

V Luxembourgu, dne osemnajstega junija leta dva tisoč sedem.

Tehty Luxemburgissa kahdeksantenatoista päivänä kesäkuuta vuonna kaksituhattaseitsemän.

Som skedde i Luxemburg den artonde juni tjugohundrasju.

Вчинено у Люксембурзі у вісімнадцятий день червня двохтисячо сьомого року.

За Eвропейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar За Eвропейське Співтовариство